দেশৰ নৱতম ক্ৰীড়া চাঞ্চল্য অসমৰ হিমা দাসে কেৱল বলীউদৰ তাৰকাসকলৰ অভিনন্দন লাভ কৰাই নহয়, তামিল চলচ্চিত্ৰ উদ্যোগ-কলীউদৰ তাৰকাসকলেও ট্ৰেকৰ স্বৰ্ণৰাণীগৰাকীক প্ৰশংসাৰে উপচাই পেলাইছে।
অসমৰ নগাঁও জিলাৰ এখন ভিতৰুৱা গাঁৱৰ বিস্ময় কন্যা হিমাই অলপতে ফিনলেণ্ডৰ টামপেৰেত অনুষ্ঠিত বিশ অনুৰ্দ্ধৰ বিশ্ব জুনিয়ৰ এথলেটিকছৰ ৪০০ মিটাৰত স্বৰ্ণ জয়েৰে দেশখনলৈ গৌৰৱ কঢ়িয়াই আনিছে। বিদেশৰ ট্ৰেকত স্বৰ্ণ জয় কৰা তেওঁৱেই হৈছে একমাত্ৰ ভাৰতীয়।
টাইমছ অৱ ইণ্ডিয়াত প্ৰকাশিত বাতৰি অনুসৰি টামপেৰেৰ ট্ৰেকত ইতিহাস সৃষ্টি কৰাৰ পিছৰে পৰা অবিৰত শুভাশিস লাভ কৰি অহা হিমাক মাইক্ৰ' ব্লগিং ছাইটত কলীউদৰ বহুতেই আশিস বৰ্ষণ কৰিছে।
হিমাৰ প্ৰশংসাত পঞ্চমুখ বলীউদৰ জনপ্ৰিয় অভিনেত্ৰী শ্ৰদ্ধা কাপুৰ। ফটোঃ প্ৰিয়াডিভাৰকাৰ ডটকমৰ সৌজন্যত।
অভিনেতা মোহনলালে লিখিছে- বিশ্ব চেম্পিয়নশ্বিপৰ ট্ৰেক ইভেন্টত স্বৰ্ণ জয় কৰা প্ৰথম ভাৰতীয় হিচাপে হিমা দাসলৈ অভিনন্দন। তুমি আমাক সকলোকে গৌৰৱান্বিত কৰিছা।
আনহাতে, আৰ্যই লিখিছে- আহিবলগীয়া বহু ভৱিষ্যতৰ এয়া আৰম্ভণি। হিমা দাস আমি সকলোৱে তোমাক লৈ গৌৰৱান্বিত। অলিম্পিকৰ ট্ৰেক এণ্ড ফিল্ড ইভেন্টলৈ ভাৰতৰ বাবে লক্ষ্য ৰাখা। হিমা দাস তুমি প্ৰকৃততে আমাৰ বিশ্বাস প্ৰতিষ্ঠা কৰিছা। গৌৰৱৰ মুহূৰ্ত।
কলীউদৰ সংগীত জগতৰ তাৰকাৰ পৰাও হিমাৰ বাবে এনেকুৱা অলেখ বাৰ্তা আছে। সোনকালেই নিৰ্মাণ হ'বলগীয়া ছাইনা নেহৱালৰ জীৱনভিত্তিক চলচ্চিত্ৰত মূখ্য ভূমিকাত অভিনয় কৰইবলৈ সাজু হোৱা বলীউদ অভিনেত্ৰী শ্ৰদ্ধা কাপুৰেও তেওঁৰ ছচিয়েল মিডিয়াৰ পেজত হিমাক অভিনন্দন জনাইছে। শ্ৰদ্ধাই লিখিছে, " তোমাৰ প্ৰকৃততে প্ৰাপ্য স্বৰ্ণ পদকৰ বাবে অভিনন্দন ! হিমা দাস, তোমাৰ সফলতাৰ কাহিনীয়ে বহুতো যুৱতী-মহিলাক সীমাৰ বাহিৰলৈ ওলাই অহাৰ বাবে প্ৰেৰণা যোগাব। আজি মই তেওঁলোকৰ মাজৰ এজন !
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
